Document ID: 31986L0179

31986L0179
L 138/40
JURNALUL OFÍCIAL AL UNIUNII EUROPENE
A ȘAPTEA DIRECTIVĂ A COMISIEI
din 28 februarie 1986
de adaptare la progresul tehnic a anexelor II, III, IV și V la Directiva 76/768/CEE a Consiliului privind apropierea legislației statelor membre cu privire la produsele cosmetice
(86/179/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată de Directiva 85/391/CEE (2), în special articolele 5 și 8 alineatul (2),
întrucât, pentru a proteja sănătatea publică, este necesară interzicerea utilizării în produsele cosmetice a cloroformului, 2,3,7,8-tetraclordibenzo-p-dioxinei, acetatului de 2,6-dimetil-1,3-dioxan-4-il (Dimetoxan) și sodiu piritionei (INNM);
întrucât, pe baza celor mai recente descoperiri științifice și tehnice, utilizarea 1,3-di-hidroximetil-2-imidazolidintionei poate fi autorizată, în anumite condiții, pentru îngrijirea unghiilor;
întrucât, pe baza informațiilor disponibile, anumite substanțe și agenți coloranți, a căror utilizare a fost admisă provizoriu, pot fi admise definitiv, în timp ce altele trebuie interzise definitiv sau pot fi admise, în continuare, pentru o perioadă specificată;
întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului din sectorul produselor cosmetice,
ADOPTĂ PREZENTA DIRECTIVĂ:
Articolul 1
Directiva 76/768/CEE se modifică după cum urmează:
1.
La anexa II se adaugă următoarele numere:
„366.
Cloroform
367.
2,3,7,8 - p-tetraclordibenzendioxină, cu excepția prezenței acesteia ca impuritate în hexaclorofen, în condițiile stabilite în anexa VI - partea 1, la nr. 6
368.
Acetat de 2,6-dimetil-4-1,3 dioxanil (Dimetoxan)
369.
Sodiu-piritionă (INNM).”
2.
Anexa III, partea 1 se modifică după cum urmează:
a
b
c
d
e
f
„44
1,3-di-hidroximetil 2-imidazolidintionă
(a) Preparate pentru îngrijirea părului
(a) până la 2 %
(a) interzis în dispersoarele de aerosoli
(spray-uri)
Conține 1,3-di-hidroximetil 2-imidazolidintionă
(b) Preparate pentru îngrijirea unghiilor
(b) până la 2 %
(b) pH-ul produsului sub forma aplicată trebuie să fie mai mic decât 4
51
8 - Chinolinol și bisulfat de 8-hidroxichinolină
Stabilizator pentru peroxidul de hidrogen în preparatele pentru îngrijirea părului
0,3 % calculat ca bază”
3.
Anexa III partea 2, anexa IV părțile 2 și 3 se înlocuiesc cu anexele 1 și 2 la prezenta directivă.
4.
Anexa V se modifică după cum urmează:
-
Nr. 10 - Cloroform se elimină;
-
La nr. 5 și 6, nota de subsol (5) se înlocuiește cu (3).
Articolul 2
(1) Statele membre adoptă măsurile necesare pentru a asigura că începând cu 1 ianuarie 1988 nici producătorii, nici importatorii stabiliți pe teritoriul Comunității nu introduc pe piață produse care nu îndeplinesc cerințele prezentei directive.
(2) Statele membre adoptă măsurile necesare pentru a asigura că produsele menționate la alineatul 1 nu pot fi vândute sau puse la dispoziția consumatorului final după 31 decembrie 1989.
Articolul 3
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1986. Statele membre informează de îndată Comisia cu privire la aceasta.
(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
Articolul 4
Prezenta directivă se adresează statelor membre.
Adoptată la Bruxelles, 28 februarie 1986.

Labels: 0
1
15